Ngohe Aromatawai: Ngā kōrero o te whenua

# Paerewa Paetae Ngā Mahi a te Rēhia 91691: Te tūhura i ngā huānga toi o ngā mahi a te rēhia

**Aronga:** Ngā Mahi a te Rēhia 1.2B v1

**Whiwhinga:** 4

**Te Horopaki**

Ko tāu nā mahi he whakarite kauhau mō ētahi nekehanga mō te whakawātea.

Kua tohua mai e tō kaiako tētahi wāhanga o te whakawātea, arā, ngā kupu, ki a koutou ko tō rōpū puni ki te hanga i ētahi nekehanga hei whakaarotanga māna.

Ka noho tahi koutou ki te whakawhiti whakaaro e whakatau ai te ngako o te waiata me ngā tino kōrero o roto.

Ka aromatawaingia tāu tūhura me te whakamahi i ngā huānga toi taketake e hāngai ai ki tō kaupapa.

**Hei Mahi**

Wānangahia te waiata kua tohua kia tau ai ngā tino whakaaro hei ārahi i ngā nekehanga.

Tūhuratia ngā huānga toi taketake e tika ana hei whakamāori i ngā kaupapa matua o roto i taua kōrero.

Matapakihia ā-rōpū ngā raupapa nekehanga:

* hei whakataki
* hei whakawhānui
* hei whakakapi mō tā koutou kauhau.

Whakaritea ngā raupapa nekehanga mō te waiata e whakaaturia ai ngā huānga toi taketake.

Mahia tā koutou whakaaturanga i mua i te pū whakaahua.

**Taunakitanga: Ngā Mahi a te Rēhia 91691 Ngā kōrero o te whenua**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| * Ka tūhura i ngā huānga toi o ngā mahi a te rēhia.
* Ka whakaatu i ngā huānga toi kei roto i te whakaaturanga.

 ***Hei tauira:****Kua whiria he kaupapa e hāngai ana ki te horopaki, ‘Ngā pakanga mō te whenua’.**Kua tautohu, kua tūhura i ngā koiri, nekeneke o te tinana kia hāngai ki te kaupapa, ki ngā momo waiata, puoro me ngā taonga hoki.**Kua whakakao mai i ngā mahi a te rēhia ka whakaatu ki te hunga mātaki.* | * Ka whakamāori i ngā tikanga o ngā momo huānga toi kia puta ai he hua.
* Ka whakaatu i ngā huānga toi kei roto i te whakaaturanga.

 ***Hei tauira:****Kua whakaoti raupapa nekehanga e hāngai ana ki te horopaki.**Kua whakamāori i ngā koiri, nekeneke o te tinana kia hāngai ki te kaupapa, ki ngā momo waiata, puoro me ngā taonga hoki.**Kua whakaari atu i ngā huānga kia mārama te noho tahi o te raupapa nekehanga me te waiata ki te hunga mātaki.* | * Ka whai māramatanga ki ngā huānga toi taketake kia hāngai pū ai ki te whakaaturanga.
* Ka puta ngā taha rerehua kia rere pai ai ngā huānga toi taketake
* Ka tau te āhua o te tuku huānga toi kia hāngai ai ki ngā horopaki huhua noa.

 ***Hei tauira:****Kua whai māramatanga ki ngā huānga toi nō roto i ngā mahi whakaari.* *Kua kōtuia te poi e whakaaturia ai ngā kupu i hakahaka i roto i te momo ngeri hei whakaohooho i ngā kupu ōhākī. Mā te hōhonutanga o ngā kōrero tawhito nā te ākonga i whai, kua kitea ngā taha rerehua hei huānga toi.* *Kua kite i te tau tonu o te āhua o te tuku huānga toi i ngā horopaki huhua noa.* |